'BSV'-deelnemer weer enkellopend | Netwerk24
'BSV'-deelnemer weer enkellopend
Deur Ané van Zyl 14 Januarie 2020 14:40
In die heel laaste episode van seisoen 12 van Boer soek 'n vrou op kykNET het boer Franco, een van die vyf boere wat nie vir die hele seisoen op die program was nie, kykers verras met 'n beeldskone blondine aan sy sy.
Nicole was die meisie wat die aanbieder, Leah, en Franco gebel het die dag toe die briewe by hom afgelewer is. Die twee het glo dadelik gekliek en sy het op die plaas kom kuier. Daarna het hy vir haar in Pretoria gaan kuier en sy is saam met hom na die reünie.
Maar die twee is nou nie meer 'n paartjie nie.
Nicole en boer Franco is nie meer 'n paartjie nie.
Volgens kykNET sê Franco hulle het gesukkel met die groot afstand tussen Pretoria en Moorreesburg, waar sy plaas is.
Die twee het egter besluit om vriende te bly. Franco sê: "Ek kan maar kyk of ek nie geluk bietjie nader kan vind nie. Dit is ook 'n nuwe jaar met nuwe uitdagings. Ek dink daar kan iets op die horison wees."
Hy sê hy het die ervaring geniet en al die boere van die twaalfde seisoen was 'n "spesiale groep". Hy sê hulle sal nog almal gereeld gesels.